Arutelu:Diskussioon - Vikipeedia, vaba entsüklopeedia

# Arutelu:Diskussioon

### Allikas: Vikipeedia

Ma ei ole sellega nõus, et diskussioon ja vestlus on üks ja seesama asi. Diskussioon on arutelu (mõnikord öeldakse ka "arutlus"; diskussioonis arutatakse midagi) ning erinevalt vestlusest ei pruugi see olla suuline.

Vestlus ehk konversatsioon ehk jutlemine ei eelda, et midagi arutatakse, kuid see peab olema suuline. Andres 06:48, 12 Mar 2005 (UTC)

  Ok, mõtlen läbi ja paigutan ringi.

Arutlus tegelikult väljendab pigem nagu ainult seda, et on teema ja argumentatsioon, sellal kui arutelu viitab otseselt mitmele osapoolele minu arvates.

  Mina mõistan arutlust ja arutelu samamoodi nagu Sina ning arvan, et sellest võikski lähtuda, kuid tuleb arvesse võtta ka seda, et sõnaraamatutes on antud ka "arutluse" tähendus 'arutelu'. Andres 21:36, 12 Mar 2005 (UTC)

Kas siis järsku selline jaotus: Suhtlus ehk interaktsioon

- Vestlus ehk konversatsioon -- suuline vestlus
- Diskussioon ehk arutelu -- vestlus kindlal teemal
  - Väitlus ehk debatt ehk dispuut -- väitlus küsimusele vastuse leidmiseks
  - Vaidlus -- arutelu, kus on erimeelsus

  Interaktsioon on vastastikune mõju, seega mitte tingimata suhtlus ehk suhtlemine, võib-olla isegi mittesuhtlemine (nagu seda minu meelest mõistab Ülo Vooglaid).

  Diskussioon ehk arutelu ei pruugi olla suuline, nagu näiteks meie vahel praegu.

  Ma ei ole kindel, et debatt ja dispuut on sama mis väitlus. Arvan, et igaühel on mingi eriline tähendusvarjund, kuid ei oska seda praegu täpsustada. Peale selle on võimalikud samade sõnade erinevad terminoloogilised täpsustused. Väitluse definitsioon, mille Sa esitasid, tundus mulle veenvana. Võib-olla piirduks esialgu selle sõnaga?

  Vaidlus on Sul ju defineeritud diskussioonina, kus ei pruugita väitlusreeglitest kinni pidada, kui ma õigesti mäletan. Kuid sellisel juhul ei ole vaidluse ja diskussiooni mõistel erinevust. Jah, pugem olen nõus, et vaidlus on diskussioon, kus on erimeelsus. Andres 21:36, 12 Mar 2005 (UTC)

Ma mõtisklen veel natuke sellest, kuidas suhtlus klassifitseerida, sest see on päris mahukas teema.

Suhtluse puhul on muidugi päris palju teha, sest on:

- Suuline suhtlus
- Meedia
- Alateadlik suhtlus, kehakeel jms.
- Arvuti-arvuti suhtlus
- Arvuti-inimese suhtlus (kasutajaliidesed, samuti arvutikeeled)

Ja muu..

On veel mõisted: suhtlus, interaktsioon, kommunikatsioon, side, teabevahetus, mõttevahetus.

Siis oleks jaotus nagu:

- Interaktsioon (vastastikuse mõjutamise protsess)
  - Kommunikatsioon (suhtlus)
    - Inimeste vahel
      - Verbaalne (kasutatakse sõnu, lauseid)
        - Suusõnaline
        - Kirjalik
      - Mitteverbaalne (kasutatakse kõike muud)

Interaktsioon on ka näiteks: füüsikaliste osakeste omavaheline reageerimine.

  On Sul pakkuda, kuidas seda asja teha?

    Arvan, et tuleb iga mõiste kohta kirjutada artikkel, kus muuhulgas on ära toodud ülemmõiste ja alammõisted. Selle viimase jaotusega olen nõus. Andres 21:36, 12 Mar 2005 (UTC)

Märksõna ja selle sünonüümid tuleb kirjutada rasvases kirjas (vaata redaktoriboksist, kuidas see tehtud on). Andres 06:48, 12 Mar 2005 (UTC)

  Ok, arvestan.

Välja otsitud andmebaasist "http://et.wikipedia.org../../../d/i/s/Arutelu%7EDiskussioon_96f2.html"

##### Views

- Artikkel
- Arutelu
- Viimane redaktsioon

##### Otsi